Съвременните метаморфози на Бай Ганьо

Алеко Константинов успява да създаде културно-изграждаща творба с книгата си „Бай Ганьо“. Взима наративни тропи, използвани от предишни автори, и ги използва по оригинален и собствен начин, като оставя дълбока следа в ума на читателя. С произведението си изразява следосвобожденския българин толкова добре, че названието „Бай Ганьо“ излиза от книгата и се слива в общественото българско съзнание.

Бай Ганьо в фейлетона „Бай Ганьо журналист“ е описан като егоист, който загърбва моралния си код за своя собствена изгода. Възползва се неправилно от силата си и върши действия единствено за келепир. Алеко Константинов майсторски олицетворява с творбата си страшния образ, който до ден днешен не е изчезнал.

Алеко Константинов не случайно избиrа вестник за следващото начинание за печалба. Медията има огромен контрол върху населението на всяка нация. България по-това време е в крехко състояние и това дава възможност на безскрупулни хора да се възползват. Хората нямат възможност да потвърдят новините и слуховете и от това думите на медиите се превръщат в истина. Медиите се превръщат и в политическа сила, защото могат да превърнат думите на политиците в истина. Затова Бай Ганьо получава точно тази идея – успява да покаже „лоялността“ си към Царя, хули неприятелите си и получава пари без да вкарва усилия и труд за народа. Знае, че полага добра основа за бъдещата си връзка с тази личност от висок статус, като играе ролята на двуличник към Царя. Той не уважава себе си и това му позволява да продава себе си и думите си за изгода.

Такъв образ се среща в наше време във ситуации, които включват хора на различни нива на власт. В училищната и работната среда по-нисшите могат да се държат към учителите или шефовете си, както не биха се пред други хора на тяхно ниво или по-ниско. Ще се държат по-мило, но по фалшив начин, за да могат да получат по-добра оценка, да бъдат повишени. Грешното в тяхното поведение е, че не ги смятат наистина за заслужаващи отношението, не е повлияно от респект. Виждат ги единствено на глупави и склонни за манипулация, което е точно обратното на мило – то е грубо и обидно. Освен това, какъв е този човек, който е готов да се измени за такива изгоди? Какви са ценностите му, сам ли не вижда стойността на това, което представлява, или не струва нищо?

Мисията на медиите трябва да бъде благородна. Да информира класите, които не могат да се докоснат до политическата сфера, за да знаят какво се случва с техните права, с данъците им, със самите им животи. Как може човек да се бори за свободата си, след като не знае срещу какво се бори? Вместо това, Бай Ганьо затрупва вестника с ласки към авторитетните личности, нападки към неприятелите си и празни приказки. Отнема от важния обществен ресурс и го използва за собствен келепир – за пари и власт. Той няма никакво намерение да се погрижи за народа, единствено пише нещо, за да изглежда все едно е направил нещо – „Па помени и за народа една-две думи, както му е реда“.

В съвременния свят всичко е контролирано от капитализмът. Обичайната работа представлява работен ден от 9 до 5 и с фиксирана месечна заплата. Но често над един такъв обикновен работник седи един богат собственик, който осакатява условията за живот на своите работници за своя облага. Колко ниско може да свали заплатата и осигуровките на работещите за него, за да вкара повече пари в джоба си? В колко лоши условия може да ги накара да работят, за да спести той? В такива ситуации човек е задължен да се грижи за зависимите от него, но се изисква истинска сила – не власт, а силен дух, силен морал. Капитализма мотивира егоистично поведение, да потъпкваш другите, за да спечелиш ти.

Изисква се истински труд и талант за съставянето на герой, който може да бъде срещнат за векове напред, който виждаме в ежедневието си и в миналото. Бай Ганьо представлява пример, който не бива да бъде повтарян, но не изчезва от палитрата на характерите.