Смешното и тъжното лице на съвременния българин

Есе

Истинският свят не е само черен или бял – не е само щастие или тъга. Той е сив. Едно непрестанно преливане на позитивни и негативни образи. Съвременният българин не се различава. Образът му е комплексен – зад него седи дългата българска история, изпълнена с носещи гордост победи и срамни загуби. Има силно чувство за индивидуалност, което го затруднява в днешния глобализиран свят. Не се поддава на европейското мислене, а предпочита да живее живота си по българския начин, което води и до добро, и до лошо.

Съвременният българин по-ярко се разграничава от европейците с негативните си качества – твърдоглавието, лицемерството, подмяната на ценностите. Този велик народ с вековна история е снишен до тези разлики, това е трагедията, тъжното лице на съвременния българина. Смешното лице е продукт на тази трагедия, как българинът осъзнава недостатъците си, смее им се, но остава все същия.

В „Балкански синдром“ Станимир Стратиев използва тази тема и я изразява майсторски като употребява литературните средства на комедията. В първото действие се появява бащата, който олицетворява „бялата врана на квартала“. За да защити бащините си ценности, които са морални и правилни, извършва действие, което е точно обратното, кражба. Иронията е, че за да премести вниманието върху истински важен проблем, трябва да извърши прегрешение. И други средства присъстват като абсурда. Метеорологът прави изказване, в което чрез „игра на думи“ описва политическият климат на България - „Оформим ние баричните полета, анализираме спътниковите снимки (…) и изведнъж, ни в клин, ни в ръкав, над страната се появява вятър. Над целия Европейски континент тихо, а над страната вятър". Чрез фразеологизма „прави вятър“ обосновава подмяната на ценности на политиците. Бащата не променя ценностите си, прекрачва ги, за да ги защити, а „правенето на вятър“ е масово разпространеното ласкаене.

В наши дни е обучението в чужбина е истинска за много хора опция. Българинът винаги, когато му е удобно, ще „хули“ българското образование, че е „мизерно“, на ниско-ниво в сравнение с Европа. Но когато не останат лекари, инженери или архитекти в България, ще се чудят защо никой не се връща, ще се обърнат да обиждат тези, които са напуснали родината. И всеки българин среща тези герои по телевизията в програми като „Столичани в повече“ или „Комиците“. Българският манталитет е забавен, докато не се изправи срещу теб, защото независимо кой е прав, този, който вика най-шумно печели.

Важно е, когато видим смешното лице на нещо, да се замислим за нейната тъжна страна. Можем да рефлектираме и да видим у себе си прилики, черти, които да искаме да променим. Зад всяка шега има капка истина.