Човешките стремежи в конфликт с реалността

Есе

Стремежът представлява движещата сила в човешкия живот. Желанието за постигане на мечтите води всяко действие на човека. Чрез него намира смисъла на живота, определя посоката, по която се движи в ежедневието си и по която планира бъдещето си. Всеки човек притежава стремежи и те са от силно значение за него.

Конфликтът между реалността и човешките стремежи представлява несъответствие между двете. В старанието си да постигне мечтите си, губи реална представа в какво се е превърнал, какво е сторил и какво е постигнал. Човешките стремежи често се оказват в противоречие с реалността, с общата представа на човечеството за бъдещето. Човешките стремежи трябва да бъдат погледнати през призмата на реалността, за да не доведат до гибелта на човешката раса.

В произведението на Йордан Радичков „Ноев ковчег“ се разглежда същността на човекът. Той е съвкупност от спомени и стремежи, събрани в един ‚ковчег“. Не случайно употребява думата ковчег. В религиозния свят „Ноевия ковчег“ води до спасението на живота на Земята, но думата е свързана и със смъртта. Повествователят още в началото на книгата заявява желанието си да опише и величественото, и „въшкавото“ на човечеството. С развитието на книгата се забелязва, че величественото не присъства, хуманността е изгубена и човечеството е обречено. Така двойното значение на думата „ковчег“ се превръща в еднозначно. Авторът изобразява несъответствието на човекът и реалността чрез фантастичните разкази в книгата. В историята за вълците срещаме образите на мъж и бременната му жена. Жената е нападната от вълк, който в последствие разбираме, че е бащата на почти загиналото неродено дете. Въпреки че действията са крайно реалистични, представят загубената у човека човечност. Жаждата му за кръв е по-силно дори от обичта му към най-близките. Напада най-беззащитните от човешкото общество. Образът на бащата в реалността представлява пазител на семейството, на който бащата от текста напълно не съответства. Въпреки че в тази глава не е установен ясно какъв е човешкият стремеж в реалността, е описано как той изкривява човешката душа и разрушава представата за добро и зло, в името на личната изгода, и илюстрира разликата между външния вид и същността.

Силно изразени са неправилните човешки стремежи в „Къкринското ханче подир залавянето на българския апостол“. В момент от българската история, в който храбростта и алтруистичното мислене са критично нужни за бъдещето на нацията, българите в ханчето имат материалистични и егоистични стремежи. Силното метафорично значение на търсене на злато в снега, в който лежи трупа на българския апостол илюстрира несъвместимостта на човешките желания. Отново се показва силата на конфликта между човешките стремежи и реалността, защото в реалния свят българският народ дълго остава под робството след смъртта на Апостола на свободата Васил Левски. Ако българите в Къкринското ханче бяха осъзнали реално нужния за народа стремеж, светът щеше да просперира, а не да представлява земя изпълнени с низки характери, лишени от човечност.

„Ноев ковчег“ изгражда песимистична картина на заобикалящия ни свят, въпреки стремежа на автора. Но в реалността човечеството наистина има и величествено и „въшкаво“. Не всички хора са загубили човечността си и някои хора силно я показват, помагат на хората в нужда и правят света по-добро място за живеене. В ерата на Втората световна война, характеризирана с изключително нехуманното отношение към хора, специфично към еврейското население, един българин се бори да осигури безопасно убежище за жертвите на нацистите – Димитър Пешев. Без да има задни мисли, да се възползва от тях, полага огромни усилия за благоденствието на този народ. Той не им е бил длъжник, направил го е доброволно, защото не е можел да търпи това отвратително отношение. Човечността у него не му е позволила да седи бездействен и този човешки стремеж, който съответства на реалността, на това което трябва да бъде сторено по моралния правилник на човечеството, спасява човечеството от морална гибел.

Светът винаги ще бъде сив - изпълнен с черно и бяло, зло и добро. Ние като хора можем да се погрижим единствено за собственото си поведение, как то повлиява другите и да направим реална съпоставка с това, което трябва да бъде сторено.